wickkiey/tamil-wikipedia-markdown huggingface dataset:
# யு. கே. முரளி

**யு. கே. முரளி** (*U. K. Murali*) என்பவர் ஓர் இந்திய பாடகர், இசை அமைப்பாளர் ஆவார். இவர் தன் சகோதரர் யு. கே. மனோஜுடன், 1985 ஆம் ஆண்டில் "உதய ராகம்" என்ற மெல்லிசைக்குழுவை நிறுவினார். முரளி இந்தியாவிலும் வெளிநாட்டிலும் 10,000 க்கும் மேற்பட்ட இசை நிகழ்ச்சிகளை நடத்தியுள்ளார். திரைப்பட மெல்லிசை உலகில் முன்னோடிகளில் ஒருவரான இவர், அனைத்து முக்கிய தென்னிந்திய மொழிகளிலும் (தமிழ், தெலுங்கு, மலையாளம், கன்னடம்) மற்றும் இந்தி மற்றும் மேற்கத்திய மொழிகளில் நிகழ்த்துவதில் திறமையானவர். உதய ராகம் தொடர்ச்சியாக மூன்று ஆண்டுகளாக சிறந்த இசைக்குழு விருதைப் பெற்றது.  

முரளி முன்னணி திரைப்பட நட்சத்திரங்கள், இசையமைப்பாளர்கள், தயாரிப்பாளர்கள், அரசியல் பிரமுகர்களான நடிகர் திலகம் டாக்டர் சிவாஜி கணேசன், ம. சு. விசுவநாதன், தேனிசைத் தென்றல் தேவா, கலைமாமணி கங்கை அமரன், சங்கர் கணேஷ், நடன இயக்குநர் ரகுராம், ஜி. கே. மூப்பனார், ஜி. கே. வாசன், மணி சங்கர் ஐயர், திருநாவுக்கரசு, மு. க. ஸ்டாலின், கராத்தே தியாகராஜன், முல்லைவேந்தன் அகியோரின் முன்னிலையில் மேடையில் நிகழ்ச்சிகளை நிகழ்த்தியுள்ளார்.  

## தொழில்
இவர் தனது கல்லூரி நாட்களிலிருந்தே தனது இசை பயணத்தைத் துவக்கினார். இசையில் இவருக்கு உள்ள திறமையை இவரது பெற்றோர்களான உன்னிகிருஷ்ணன், ராதா ஆகியோர் கண்டுபிடித்து, இவரை கல்லூரி போட்டிகளில் பாட ஊக்குவித்தார்.  

இவரின் பெற்றோரின் தடுமாற்றமுறாத ஆதரவும் இவரை துடுப்பாட்டத்துக்குள் கொண்டு சென்றது. இவருக்கு துட்டுப்பாட்டதின் மீது இருந்த ஆர்வத்தால், தமிழ்நாடு துடுப்பாட்ட சங்கத்தில் இரண்டாவது பிரிவு லீக் வீரரானார். துடுப்பாட்டம் மற்றும் இசை ஆகியவற்றில் இவர் ஆர்வத்தைக் கொண்டிருந்தாலும் படைப்பாற்றல் ஊற்றானது, மெல்லிசை அரங்கில் ஒரு முன்னணி கலைஞராக இவரை அறிமுகப்படுத்தியதால் இவர் இசையைத் தேர்ந்தெடுத்தார். முரளி தனது தொழில் மற்றும் ஆர்வத்திற்கு இடையில் சிறிது காலம் தடுமாற வேண்டியிருந்தது. ஒரு கட்டத்தில் இவர் தனது வேலைக்கு விடைகொடுத்து இசைப் படகில் பயணம் செய்தார். இவ்வாறு, யு. கே. முரளியின் இன்னிசை மழை என்கிற, உதய ராகம் இசைக்குழு 1985 இல் பிறந்தது.  

சென்னை காமராஜர் அரங்கில் 25 வெவ்வேறு குரல்களில் 16 மணி நேரம் இடைவிடாது பாடிய தனித்துவமான பாடகர் யு. கே. முரளி ஆவார்.  

மெல்லிசைக் குழுவில் இளையராஜாவின் 'ஆறும் அது ஆழமில்ல' பாடலைப் பாடி அறிமுகமான இவர் பார்வையாளர்களின் கைதட்டல்களைப் பெற்றார்.  

இவர் டி. எம். சௌந்தரராஜன், பி. சுசீலா, எஸ். ஜானகி, கே. ஜே. யேசுதாஸ், பி. பி. ஸ்ரீனிவாஸ், எஸ். பி. பாலசுப்பிரமணியம் போன்ற பல பழம்பெரும் கலைஞர்களுடன் மேடை நிகழ்ச்சிகளில் கலந்துகொண்டுள்ளார்.  

முதல் முறையாக மூன்று இசையமைப்பாளர்களான சங்கர் கணேஷ், தேவா, ஏ. ஆர். ரெஹெனா ஆகியோர் ஒரு பாடலில் மற்றொரு இசை இசையமைப்பாளரான யு. கே. முரளி இசையமைக்கும் பாடலில் பாடுகிறார்கள்.  

பிரசாந்த், சிம்ரன் ஆகியோர் நடிக்க, ஏ. ஆர். ரகுமான் இசையமைத்த *ஜோடி* திரைப்படத்தில் மெல்லிசைக் கச்சேரியை நிகழ்த்தும் வாய்ப்பை ரட்சகன் படஇயக்குனரான திரு. பிரவீன் காந்த் இவருக்கு வழங்கினார்.  

## இசைத்தொகுப்பு தரவுத்திரட்டு

- 2017 - *அய்யனார் வீதி*
- 2019 - *சென்னை 2 பாங்காக்*

## விருதுகள் மற்றும் அங்கீகாரம்

- அஜந்தா சிறந்த இசைக்குழு விருது
- கவியரசர் கண்ணதாசன் விருது
- எம்.ஜி.ஆர் கலாச்சார அகாடமி விருது
- அஜந்தா விருதுகள்
- பிரியம் விருதுகள்
- கரிஷ்மா 95 விருது
- அரிமா சங்க பன்னாட்டு புகழுரை
- தமிழ்நாடு திரைப்பட கலாமந்திரம்
- ஐஸ்வர்யம் விருது
# தனியார் பல்கலைக்கழகம்


**தனியார் பல்கலைக்கழகங்கள்** (மற்றும் தனியார் கல்லூரிகள்) என்பது தனியார் நிறுவனம் அல்லது ஒரு தனி நபரால் இயங்கப்டும் பல்கலைக்கழகம் ஆகும். இது பொதுவாக அரசாங்கங்களால் இயக்கப்படுவதில்லை, இருப்பினும் பொது மாணவர் கடன்கள் மற்றும் பல உதவிகள் அரசாங்கத்தினால் பெறப்படுகின்றது. ஒரு தனியார் பல்கலைக்கழகம் அவற்றின் இருப்பிடத்தைப் பொறுத்து அரசாங்க கட்டுப்பாட்டு ஒழுங்குமுறைக்கு உட்பட்டிருக்கலாம். இது பொதுத்துறை பல்கலைக்கழகம் மற்றும் தேசியப் பல்கலைக்கழகத்துடன் வேறுபடுகின்றது. பல தனியார் பலகலைக்கழகங்கள் இலாப நோக்கற்ற அமைப்புப்புடன் இயக்குகின்றது.  

## இந்தியா
இந்தியாவில் உள்ள பல்கலைக்கழகங்கள் பல்கலைக்கழக மானியக் குழு ஆணையத்தால் அங்கீகரிக்கப்பட்டுள்ளன, இது 1956 ஆம் ஆண்டு பல்கலைக்கழக மானிய ஆணையச் சட்டத்திலிருந்து உருவாக்கப்பட்டது. 2003 ஆம் ஆண்டு முதல் இந்தியாவில் உள்ள தனியார் பல்கலைக்கழகங்கள் பல்கலைக்கழக மானியக் குழு (தனியார் பல்கலைக்கழகங்களில் தரநிலைகளை நிறுவுதல் மற்றும் பராமரித்தல்) விதிமுறைகளின் கீழ் கட்டுப்படுத்தப்படுகின்றன. பல்கலைக்கழக மானியக் குழுவால் 23 ஆகத்து 2022ஆம் ஆண்டு நிலவரப்படி 421 பல்கலைக்கழகங்கள் இயங்குவதாக பட்டியலிடப்பட்டது.  

## இலங்கை
இலங்கை நாட்டில் தனியார் பல்கலைக்கழகங்களை அதிகாரப்பூர்வமாக அங்கீகரிக்கவில்லை, ஆனால் தனியார் நிறுவங்களால் இயங்கும் பல்கலைக்கழகங்களை வெளிப்படையாக தடைசெய்யவில்லை. அவ்வாறு இயங்கும் பல தனியார் கல்லூரிகள் உள்ளன (இந்த நிறுவனங்கள் நிறுவனச் சட்டத்தின் கீழ் பதிவு செய்யப்பட்டுள்ளன).
# யுவன்


**யுவன்** என்பவர் ஒரு இந்திய திரைப்பட நடிகர், இவர் குறிப்பாக தமிழ் படங்களில் தோன்றியுள்ளார். இவர் இயக்குநர் ஃபெரோஸ் கானின் மகன். எம். அன்பழகனின் *சாட்டை* (2012) படதின் மூலமாக இவருக்கு திருப்புமுனை ஏற்பட்டது.  

## தொழில்
இயக்குநர் ஃபெரோஸ் கானின் மகன் அஜ்மல் கான் திரைப்படங்களில் படங்களில் பணியாற்ற ஆர்வம் கொண்டவராக இருந்தார். மேலும் இவரது தந்தையின் *தம்பி அர்ஜுனாவில்* (2010) உதவி இயக்குநராகப் பணியாற்றினார். பின்னர் இவர் தனது தந்தையின் *பாசக்கார நண்பர்கள்* மூலம் நடிகராக அறிமுகமானார். அப்படத்தில் இவரது பெயர் அஜ்மல் கான் என்று குறிப்பிடப்பட்டது. இந்த படம் குறைந்த அரங்குகளில் வெளியானது. படமானது விமர்சகர்களிடமிருந்து எதிர்மறையான விமர்சனங்களைப் பெற்றது. *சாட்டை* (2012) படத்தில் பள்ளி மாணவராக முக்கியக் கதாபாத்திரத்தில் நடித்து நடிப்பு வாழ்வில் முன்னேற்றம் கண்டார். படம் நேர்மறையான விமர்சனங்களுடன் வெளியானது. அதே நேரத்தில் தி இந்து பத்திரிகையின் விமர்சகர் "யுவன் தனது முக பாவங்களில் மேலும் கடினமாக உழைக்க வேண்டும்" என்று குறிப்பிட்டார். இவரது அடுத்தடுத்த படங்களில் *திஷா பாண்டே*யின் ஜோடியாக கீரிபுள்ள, சரண்யா மோகனுடன் *காதலைத் தவிர வேரொன்றும் இல்லை* மற்றும் ஸ்ரீ ராமுடன் *இணைந்து நடித்த *கம்மர் கட்டு* என்ற திகில் படம் வணிகரீதியாக குறைவான வரவேற்பைப் பெற்றது மேலும் எதிர்மறையான விமர்சனங்களைப் பெற்றது. இந்த காலகட்டத்தில், இவர் ராசு மதுரவனின் *சொகுசு பேருந்து படத்தில் பணியாற்றினார்*, ஆனால் இயக்குநர் இறந்ததைத் தொடர்ந்து படம் நிறுத்தப்பட்டது. *அதேபோல் ஜாக்கி'' என்ற மற்றொரு பெயரிலான படமும் தயாரிப்புக்கு இடையில் நிறுத்தப்பட்டன.  

2016 ஆம் ஆண்டில், யுவன் 1700 ஆம் ஆண்டு காலத்தில் நடக்கும் வரலாற்றுப் படமான *இளமி* என்ற திரைப்படத்தில் பணியாற்றினார். அதில் ஜல்லிக்கட்டில் சிறந்து விளங்கும் ஒரு இளைஞனாக இவர் நடித்தார். இப்பாத்திரத்திற்காக, அவர் உடல் எடை ஏற்றி, காளைகளுடன் பயிற்சி பெற்றார். இயக்குநர் பாலாவின் அடுத்த படத்தில் பிரகதி குருபிரசாத்துடன் ஜோடியாக யுவன் முக்கியக் கதாபாத்திரத்தில் நடிப்பார் எனப்பட்டது. இருப்பினும், இந்த படம் பின்னர் கைவிடப்பட்டது.  

## திரைப்படவியல்
| 2011 | *பாசக்கார நண்பர்கள்* | அருண் ஜோசப் |  |
| --- | --- | --- | --- |
| 2012 | *சாட்டை* | பழனிமுத்து |  |
| 2013 | *கீரிபுள்ள* | கீரி |  |
| 2014 | *காதலைத் தவிர வேறொன்றும் இல்லை* | அன்பு |  |
| 2015 | *கம்மர்கட்டு* | ரமேஷ் |  |
| 2016 | *இளமி* | கருப்பு |  |
| 2017 | *அய்யனார் வீதி* | செந்தில் |  |
| 2017 | *விளையாட்டு ஆரம்பம்* | யுவன் | மேலும் கதை |
| 2019 | *அடுத்த சாட்டை* | பழனிமுத்து | } |
# ஜே. சுரேஷ்


**ஜே. சுரேஷ்** (*J. Suresh*) என்பவர் ஒரு இந்திய திரைப்பட இயக்குநர் ஆவார். இவர் குறிப்பாக தமிழ் படங்களை இயக்கியுள்ளார். 1999 இல் *வேலை* படத்தின் மூலம் இயக்குநராக அறிமுகமான பிறகு *என்னவளே* மற்றும் *ஜூனியர் சீனியர்* உள்ளிட்ட பிற படங்களை இயக்கியுள்ளார்.  

## தனிப்பட்ட வாழ்க்கை
சுரேஷ் தொலைக்காட்சி நடிகை மீராவை 2001 சூனில் சென்னை தியாகராய நகரில் உள்ள ஒரு கோவிலில் திருமணம் செய்துகொண்டார். மீரா தொலைக்காட்சி தொடர்களில் பணியாற்றுவதற்கு முன்பு *பொண்டாட்டி சொன்னா கேட்டுக்கணும்* (1991), *அருணாசலம்* (1997) போன்ற படங்களில் பணியாற்றினார்.  

## திரைப்படவியல்
| 1998 | *வேலை* |  |
| --- | --- | --- |
| 2000 | *என்னவளே* |  |
| 2002 | *ஜூனியர் சீனியர்* |  |
| 2012 | *பராசீக மன்னன்* | } |
2018 // ,, திட்டம் - பி "பர்மிய திரைப்படம் //
# ரோஷினி (நடிகை)


**ரோஷினி** என்ற திரைப்பெயரால் நன்கு அறியப்பட்ட **ராதிகா சாதனா** ஒரு முன்னாள் இந்திய திரைப்பட நடிகை ஆவார். இவர் 1997-1998 வரை தெலுங்கு மற்றும் தமிழ்த் திரைப்படத்துறையில் பணியாற்றியுள்ளார். இவர் நடிகை ஜோதிகாவின் தங்கை.  

## தொழில்
நக்மாவின் பரிந்துரைக்குப் பிறகு, ரோஷினி செல்வாவின் நகைச்சுவைத் திரைப்படமான *சிஷ்யாவில்* நடிகையாக அறிமுகமானார். அதில் கார்த்திக்குடன் முக்கியக் கதாபாத்திரத்தில் நடித்தார். பின்னர் இவர் சிரஞ்சீவிக்கு ஜோடியாக *மாஸ்டர்* (1997) படத்தில் நடித்தார்.  

ரோஷினி நடிப்புக்கு வாய்ப்புள்ள பாத்திரங்களை ஏற்க ஆர்வமாக இருந்தார். இதனால் 1997 இன் பிற்பகுதியில் பல வாய்ப்புகளை நிராகரித்தார். அவை கவர்ச்சியான பாத்திரங்களாக இருந்தன. இவர் அதைத்தொடர்ந்து நடிகை மந்த்ரா படத்தை நிராகரித்த பின்னர், அருண்குமார் ஜோடியாக கே. பாலசந்தரின் தயாரிப்பான *துள்ளித் திரிந்த காலம்* (1998) இல் அவர் பணியாற்றினார். இந்த படமும் இவரது நடிப்பும் கலவையான விமர்சனங்களை பெற்று வணிக ரீதியாக மிதமான வெறியைப் பெற்றது. இருப்பினும், அதன்பிறகு, நெப்போலியன் ஜோடியாக *புலி பிறந்த மண்* போன்ற படங்களில் நடித்தார் அவை வெளிவரவில்லை. அதன் பின்னர் திரைத்துறையிலிருந்து விலகினார்.  

## தனிப்பட்ட வாழ்க்கை
ரோஷினி நடிகைகள் நக்மா மற்றும் ஜோதிகாவின் தங்கை.  

## திரைப்படவியல்
| தமிழ் |  |  |
| --- | --- | --- |
| *குரு* | ப்ரீத்தி | தெலுங்கு |
| *சுப லேகலு* | தெலுங்கு |  |
| *துள்ளித் திரிந்த காலம்* | தேவி | தமிழ் |
# சாகரிக்கா கோமஸ்


**சாகரிக்கா சந்தனி கோமஸ்** (*Sagarika Chandani Gomes*, 19 அக்டோபர் 1961 – 13 செப்டம்பர் 1989), இலங்கையின் செய்தி ஒளிபரப்பாளராகவும், ஆர்வமுள்ள கலைஞராகவும் இருந்த இவர் இலங்கை ரூபாவாகினி கூட்டுத்தாபனத்தில் பணியாற்றினார்.  

## ஆரம்ப கால வாழ்க்கை
இவர் 1961 அக்டோபர் 19 அன்று கொழும்பில் நான்கு உடன்பிறப்புகளுடன் குடும்பத்தில் இளையவராக பிறந்தார். இவர் தனது கல்லூரி காலத்திலேயே தனது கலைத் திறனை வளர்த்துக் கொண்டார். இவர் வஜிரா சித்ரசேனரிடமிருந்து நடனத்தைக் கற்றார். *லோனா முனி ராஜகே ஸ்ரீ தலதா பென்வாமி* என்ற நூர்த்தி பாடலைப் பாடி பொது அரங்கில் நுழைந்தார். இந்த காலத்தில், இவர் டவர்ஹால் அறக்கட்டளையில் புத்தகக் காவலராக பணிபுரிந்தார். இருப்பினும், இவரது தொழில் தொலைக்காட்சியில் இலவசமாக செய்திகளை வாசிப்பதிலேயே இருந்தது. பயங்கரவாத காலத்தில் அரசாங்க செய்திகளை வானொலியிலும், தொலைக்காட்சியிலும் படித்து வந்தார். பின்னர், தனது நாடகப் படிப்பைத் தொடர டவர்ஹால் அறக்கட்டளை உதவித்தொகையில் 1993இல் கொல்கத்தாவுக்கு முதன்முதலில் இந்தியா சென்றார்.  

1987-89 ஜேவிபி புரட்சியின் போது, ​​ரூபாவாஹினி நிறுவனம் மற்றும் சுயாதீன தொலைக்காட்சி வலையமைப்பின் ஊழியர்கள், சமதன் பியாசிரி தலைமையிலான தேசபக்தி விடுதலை அமைப்பின் (தேசபிரேமி ஜனதா வியபாரயா) மக்கள் விடுதலை முன்னணியின் (ஜே.வி.பி) ஒரு பிரிவினரால் அச்சுறுத்தப்பட்டனர். அச்சுறுத்தலை அடுத்து, செய்தி ஒளிபரப்பாளர்கள் பலர் மாலை செய்திகளை வழங்க மறுத்துவிட்டனர். தகவல் செய்தித் துறை அமைச்சர் ஏ. ஜே. இரணசிங்க சகாரிகா இவரை அணுகி மாலை செய்திகளை படிக்குமாறு கேட்டுக் கொண்டார். இவரும் செய்திகளை வசித்தார். இறப்பதற்கு முன், சில நாட்களில் இராணுவ அதிகாரியாக இருக்கும் தனது காதலனுடன் திருமணத்தைத் தொடங்க உத்தேசித்திருந்தார்.
# எஸ். ஜி. விநாயகமூர்த்தி

**எஸ். ஜி. விநாயகமூர்த்தி** (*S. G. Vinayagamurthy*) (மறைவு - 16 நவம்பர் 2021) ஓர் இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார். இவர் 2001ஆம் ஆண்டு தமிழக சட்டசபைக்கான தேர்தலில் பூங்கா நகர் தொகுதியிலிருந்து தமிழ் மாநில காங்கிரசு கட்சியின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2001 | பூங்கா நகர் | த.மா.கா | 33031 | 51.40 |
## மறைவு
உடல்நலக் குறைவு காரணமாக, நவம்பர் 16, 2021 அன்று தனது 92 வயதில் காலமானார்.
# அழியாதான்மொழி


**அழியாதான்மொழி** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராஜசிங்கமங்கலம் வட்டாரத்தில் உள்ள காவனக்கோட்டை ஊராட்சிக்கு உட்பட்ட ஒரு கிராமம் ஆகும்.  
மேலும் இக்கிராமம் இராஜசிங்கமங்கலம் ஊராட்சி ஒன்றியத்தில் அமைந்துள்ளது. இக்கிராமமானது திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும்.
# கொக்கூரணி


**கொக்கூரணி**(* Kokkoorani*) என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராஜசிங்கமங்கலம் வட்டாரத்தில் உள்ள காவனக்கோட்டை ஊராட்சிக்கு உட்பட்ட ஒரு கிராமம் ஆகும்.  
மேலும் இக்கிராமம் இராஜசிங்கமங்கலம் ஊராட்சி ஒன்றியத்தில் அமைந்துள்ளது. இக்கிராமமானது திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும்.
# சூச்சகானேரி


**சூச்சகானேரி** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராஜசிங்கமங்கலம் வட்டாரத்தில் உள்ள காவனக்கோட்டை ஊராட்சிக்கு உட்பட்ட ஒரு கிராமம் ஆகும்.  
மேலும் இக்கிராமம் இராஜசிங்கமங்கலம் ஊராட்சி ஒன்றியத்தில் அமைந்துள்ளது. இக்கிராமமானது திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும்.
# பனிக்கோட்டை


**பனிக்கோட்டை** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராஜசிங்கமங்கலம் வட்டாரத்தில் உள்ள காவனக்கோட்டை ஊராட்சிக்கு உட்பட்ட ஒரு கிராமம் ஆகும்.  
மேலும் இக்கிராமம் இராஜசிங்கமங்கலம் ஊராட்சி ஒன்றியத்தில் அமைந்துள்ளது. இக்கிராமமானது திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும்.
# கோவிந்தனேந்தல்


**கோவிந்தனேந்தல்** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள இராஜசூரியமடை ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது இராமநாதபுரம் சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும்.  

## வரலாறு
கோவிந்தனேந்தல் கிராமத்தினர் முன்பு இராஜசூரியமடையில் இருந்தனர் பிறகு அவர்களை அக்கிராமத்து மக்கள் வெளியேற சொன்னார்கள். அவர்கள் வெளியேறி இவ்வூரை வந்து அடைந்தனர்.
# அச்சடிப்பிரம்பு


**அச்சடிப்பிரம்பு** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள இராஜசூரியமடை ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது இராமநாதபுரம் சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும்.  

## வரலாறு
அச்சடிப்பிரம்பு கிராமத்தினர் முன்பு இராஜசூரியமடையில் இருந்தனர் பிறகு அவர்களை அக்கிராமத்து மக்கள் வெளியேற சொன்னார்கள். அவர்கள் வெளியேறி இவ்வூரை வந்து அடைந்தனர்.
# வன்னிக்குடி (இராமநாதபுரம்)


**வன்னிக்குடி** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள இராஜசூரியமடை ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது இராமநாதபுரம் சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும். கிராமத்தை சுற்றியும் கோவில்கள் நிறைந்துள்ளன ஸ்ரீ செங்காருடைய அய்யனார் திருக்கோவில், முனியப்ப சுவாமி கோவில், காளியம்மன் கோவில், விநாயகர் ஆலயம், சந்தன மாரியம்மன் ஆலயம், நாடார் சமூகத்துக்கு பாத்தியப்பட்ட காளியம்மன் ஆலயம், வீராயி ஆலயம்,  

## மக்கள்தொகை பரம்பல்

இக்கிராத்தில் பள்ளர் இனத்தினர் மட்டுமே வசித்து வருகிறார்கள்.  

## போக்குவரத்து
11,11A - இராமநாதபுரம் -**வன்னிக்குடி** - கீழக்கரை
# குமரியேந்தல்


**குமரியேந்தல்** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள காரேந்தல் ஊராட்சிக்கு உட்பட்ட ஒரு கிராமம் ஆகும்.  
மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும்.
# பப்பனி


**பப்பனி** (*Pappani*) என்பது இந்தியாவின், தமிழ்நாட்டின், சிவகங்கை மாவட்டம், தேவகோட்டை வட்டாரத்தில் உள்ள சிறுவத்தி ஊராட்சிக்கு உட்பட்ட ஒரு கிராமம் ஆகும்.  
மேலும் இக்கிராமம் தேவகோட்டை ஊராட்சி ஒன்றியத்தில் அமைந்துள்ளது. இக்கிராமமானது காரைக்குடி சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டதாகும், நெல் விவசாயம் இம்மக்களின் தொழில் ஆகும், தேவேந்திர குல வேளாளர் மற்றும் முத்தரையர் சமூக மக்கள் அதிகளவில் வசிகின்றனர். ஊரின் எல்லையில் காவல் தெய்வமாக ஜடா முனீஸ்வரன் கோவில் இருக்கிறது. இதனை ஆலமரத்து முனி என்று சொல்லப்படுகிறது. இதைபோன்று விநாயகர், சப்த கன்னி, தர்ம முனீஸ்வரர், மலையாளத்து காளி, கருப்பு போன்ற கோவில்களும் ஊருக்கு சிறப்பு அளிக்கிறது. பதினெட்டாம்படி கருப்புசாமி திருக்கோவில் ஆண்டுதோறும் ஆவணி மாதம் கிடாய் வெட்டி திருவிழா நடைபெறுகிறது.
# ஓலைகுடியேந்தல்


**ஓலைகுடியேந்தல்** என்பது இந்தியாவின், தமிழ்நாடு மாநிலத்தில் அமைந்துள்ள சிவகங்கை மாவட்டம், தேவகோட்டை வட்டாரத்தில் உள்ள சிறுவத்தி ஊராட்சிக்கு உட்பட்ட ஒரு கிராமம் ஆகும்.  
மேலும் இக்கிராமம் தேவகோட்டை ஊராட்சி ஒன்றியத்தில் அமைந்துள்ளது. இக்கிராமமானது காரைக்குடி சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டதாகும்.
# குமானி


**குமானி** என்பது இந்தியாவின், தமிழ்நாடு மாநிலத்தில் அமைந்துள்ள சிவகங்கை மாவட்டம், தேவகோட்டை வட்டாரத்தில் உள்ள சிறுவத்தி ஊராட்சிக்கு உட்பட்ட ஒரு கிராமம் ஆகும்.  
மேலும் இக்கிராமம் தேவகோட்டை ஊராட்சி ஒன்றியத்தில் அமைந்துள்ளது. இக்கிராமமானது காரைக்குடி சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டதாகும்.
# அரியநேந்தல்


**அரியநேந்தல்** என்பது இந்தியாவின், தமிழ்நாடு மாநிலத்தில் அமைந்துள்ள சிவகங்கை மாவட்டம், தேவகோட்டை வட்டாரத்தில் உள்ள சிறுவத்தி ஊராட்சிக்கு உட்பட்ட ஒரு கிராமம் ஆகும்.  
மேலும் இக்கிராமம் தேவகோட்டை ஊராட்சி ஒன்றியத்தில் அமைந்துள்ளது. இக்கிராமமானது காரைக்குடி சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டதாகும்.
# ஜாக்சன் விகிதம்

முனைவர் ஓலிபாண்ட் ஜாக்சனால் ஆராய்ச்சி செய்யப்பட்டு தோற்றுவிக்கப்பட்டது, **ஜாக்சன் விகிதம்** (Jackson ratio) விகிதமாகும். இது ஆமை சிற்றினங்களான *டெசுடுடோ கிரேக்கா* அல்லது *டெசுடுடோ ஹெர்மானி* ஆகியவை அவற்றின் உகந்த உடல் எடையைப் பராமரிக்கிறதா என்பதைத் தீர்மானிக்கும் ஒரு முறையாகும். வெற்றிகரமான குளிர்கால உறக்க நிலைக்கு இது மிக அவசியமாகும். இது அடிப்படையில் ஆமை அடர்த்தியின் மதிப்பாகும். இதன் அலகு கிராம்/செ.மீ <sup>3</sup> ஆகும். ஜாக்சன் விகிதத்தின் பரிந்துரைக்கப்பட்ட உகந்த மதிப்பு 0.21 ஆகும். எனினும் இதன் வரம்பானது 0.18 முதல் 0.22 வரை இருப்பின் குளிர்கால உறக்க நிலைக்கு ஏற்கத்தக்கது. இதை விடக் குறைவான மதிப்பு எடை குறைந்த ஆமையினையும், அதிகமான ஜாக்சன் மதிப்பு அதிக எடையுள்ள ஆமை என்பதைத் தெரிவிக்கின்றது.  

ஜாக்சன் விகிதம் கொடுக்கப்பட்ட மேலோட்டின் நீளத்திற்குக் குறைந்தபட்சம் மற்றும் உகந்த எடைகளின் அளவினை வரைபடமாக வெளிப்படுத்தப்படுகிறது. இதில் கணக்கீடு இல்லாமல் மேற்கூறிய கொள்கையின் அடிப்படையையே வெளிப்படுத்துகிறது.
# சாகரிகா கோஸ்


**சாகரிகா கோஸ்** (Sagarika Ghose) (பிறப்பு: 1964 நவம்பர் 8) ஓர் இந்திய பத்திரிகையாளரும், கட்டுரையாளரும், எழுத்தாளரும் ஆவார். 1991 முதல் பத்திரிகையாளராக இருந்த இவர் தி டைம்ஸ் ஆஃப் இந்தியா, அவுட்லுக் , இந்தியன் எக்சுபிரசு ஆகியவற்றில் பணியாற்றியுள்ளார். பிபிசி வேர்ல்டு செய்தித் தொலைக்காட்சியில் முதன்மை நேர தொகுப்பாளராகவும் சிஎன்என்-ஐபிஎன் செய்தி வலையமைப்பில் துணை ஆசிரியராகவும் இருந்தார். இவர் பத்திரிகைத் துறையில் பல விருதுகளை வென்றுள்ளார். இந்திரா காந்தியின் சுயசரிதையான, *இந்திரா: இந்தியாஸ் தி மோஸ்ட் பவர்புல் பிரைம் மினிஸ்டர்* உட்பட இரண்டு புதினங்களையும் எழுதியுள்ளார்*.* சூலை 2014 இல் சி.என்.என்-ஐ.பி.என் துணை ஆசிரியர் பதவியை விட்டு வெளியேறினார். இவர் ஒரு ரோட்ஸ் அறிஞரும் (1987) ஆவார். இவர் தற்போது டைம்ஸ் ஆப் இந்தியாவின் ஆலோசனை ஆசிரியராக உள்ளார்.  

## சொந்த வாழ்க்கை
தில்லியின் புனித இசுடீபன் கல்லூரியில் வரலாற்றில் இளங்கலைப் பட்டம் பெற்றார். 1987 ஆம் ஆண்டில் ரோட்ஸ் உதவித்தொகை பெற்ற இவர், ஆக்சுபோர்டு மாக்டலென் கல்லூரியிலிருந்து நவீன வரலாற்றில் இளங்கலை பட்டத்தையும், ஆக்ஸ்போர்டு செயின்ட் ஆண்டனி கல்லூரியிலலிருந்து ஆய்வியல் நிறைஞர் பட்டத்தையும் பெற்றார். 1991 முதல், இவர் டைம்ஸ் ஆப் இந்தியா, அவுட்லுக் , தி இந்தியன் எக்ஸ்பிரஸ் ஆகி<nowiki/>யவற்றில் பணிபுரிந்தார். மேலும், சி.என்.என்-ஐ.பி.என் என்ற செய்தி வலையமைப்பில் துணை ஆசிரியராகவும் முக்கிய நேரத் தொகுப்பாளராகவும் இருந்தார்.  

இவர் முன்னர் இந்தியக் குடிமைப் பணி அதிகாரியாகவும் இந்திய பொது தொலைக்காட்சி வலையமைப்பான பிரசார் பாரதியின் முன்னாள் தலைமை இயக்குநராகவும் இருந்த பாஸ்கர் கோஸின் மகள் ஆவார். இவரது இரண்டு அத்தைகளில் முன்னாள் தூதரான அருந்ததி கோஸ், இந்திய உச்ச நீதிமன்றத்தின் முன்னாள் நீதிபதி ரூமா பால் ஆகியோர் அடங்குவர். முன்னாள் இந்திய தேர்வுத் துடுப்பாட்ட வீரர் திலீப் சர்தேசாயின் மகனும் பத்திரிகையாளரும் செய்தி தொகுப்பாளருமான ராஜ்தீப் சர்தேசாயை திருமணம் செய்து கொண்டார். இவர்களுக்கு இஷான் என்ற ஒரு மகனும், தாரினி என்ற ஒரு மகளும் உள்ளனர்.  

## தொழில்
1991 முதல் இவர் பத்திரிகையாளராக இருந்து வருகிறார். தி டைம்ஸ் ஆஃப் இந்தியா, அவுட்லுக் பத்திரிகை மற்றும் இந்தியன் எக்சுபிரசு ஆகியவற்றில் பணியாற்றியுள்ளார். 2004 ஆம் ஆண்டில் "கேள்வி நேர இந்தியா" என்ற நிகழ்ச்சியை வழங்கிய முதல் பெண்மணி என்ற பெருமையை பெற்றார்.  

### ரவிசங்கர் நேர்காணல் சம்பவம்
9 நவம்பர் 2011 அன்று ஒரு நிகழ்ச்சியில், இவர் இந்து சமய ஆன்மீகத் தலைவர் ரவிசங்கரை "ஜாயினிங் அஸ் டுநைட்" என்ற நிகழ்ச்சியில் பல கேள்விகளைக் கேட்டு, அவருடைய பதில்களுக்கு முரணாகவும் விமர்சித்தார். ரவிசங்கர் திரையில் தோன்றும் போதெல்லாம், வீடியோ ஊட்டத்தில் "சிஎன்என்-ஐபிஎன் நேரடி நிகழ்ச்சி" எனக் காட்டப்பட்டது. இருப்பினும், அது முன்னதாகவே பதிவு செய்யப்பட்டது. மேலும் அவரது அறிக்கைகள் திருத்தப்பட்டு இவரது நேரடி கேள்விகளுக்கான பதில்களாக வழங்கப்பட்டன. இது விமர்சிக்கப்பட்டபோது, இவர் "தொழில்நுட்ப சிக்கல்களை" மேற்கோள் காட்டினார். இவரும் செய்தி நிறுவனமும் பின்னர் முறையான மன்னிப்பு கேட்டனர்.
# சி. குருதத்


**சிட்டனஹள்ளி குருதத்** என்பவர் ஒரு இந்திய நடிகர், இயக்குநர் ஆவார். இவர் முதன்மையாக கன்னடம், தமிழ் திரைப்படங்களில் கவனம் செலுத்துகிறார். கன்னடத் திரைப்படமான *ஆனந்த்* (1986) படத்தில் சிவ ராஜ்குமாருடன் அறிமுகமானார். *புதுப்புது அர்த்தங்கள்* (1989) படத்தில் இவரை கே. பாலசந்தர் அறிமுகப்படுத்தினார். இவர் 100 க்கும் மேற்பட்ட படங்களில் நடித்துள்ளார்.  

இவர் தமிழில் நடித்த முக்கியபடமாக கமல்ஹாசனுடன் *கலைஞன்* (1993) என்ற பரபரப்பூட்டும் படத்தில் மனநல மருத்துவராக நடித்தார். இவர் சி. உதய சங்கரின் மகனாவார்.  

## தொழில்
இவர் சிவ ராஜ்குமார், ரம்யா, சரத் பாபு ஆகியோர் நடித்த *ஆரியன்* படத்தை இயக்கியுள்ளார்  

## திரைப்படவியல்

### நடிகர்

; தமிழ்  

- *புதுப்புது அர்த்தங்கள்* (1989)
- *வரவு நல்ல உறவு* (1990)
- *என்னருகில் நீ இருந்தால்* (1991)
- *அம்மன் காட்டிய வழி* (1991)
- *கலைஞன்* (1993)
- *என் உயிர் நீதானே* (1998)
- *பொண்ணு வீட்டுக்காரன்* (1999)
- *அப்பு* (2000)

; தெலுங்கு  

- *ஸ்ரீ மஞ்சுநாதா* (2001)

### இயக்குநர்

- *சமாரா* (1995)
- *தத்தா* (2006)
- *காமண்ணனா மக்காலு* (2008)
- *கிச்சா ஹுச்சா* (2010)
- *ஆரிய* (2014)

## தொலைக்காட்சி
| 2017 | *சஞ்சு மேட்டு நானு* | ஈடிவி நெட்வொர்க் | கன்னடம் | } |
| --- | --- | --- | --- | --- |
# தேவிகா வைத்யா



**தேவிகா பூர்னெந்து வைத்யா** (Devika Purnendu Vaidya பிறப்பு: ஆகஸ்ட் 13, 1997 மகாராஷ்டிரா, புனே ) ஓர் இந்தியப் பெண்கள் துடுப்பாட்ட வீராங்கனை ஆவார். இவர் உள்நாட்டு போட்டிகளில் மகாராட்டிர மாநில அணிக்காக விளையாடுகிறார்.  

இவர் 2014 இல் தென்னாப்பிரிக்கப் பெண்கள் துடுப்பாட்ட அணி இந்தியாவிற்குச் சுற்றுப்பயணம் செய்த தொடரில் , நவம்பர் 30, 2014 அன்று பெங்களூரில் நடந்த பெண்கள் பன்னாட்டு இருபது20 தொடரில் அறிமுகமானார். சிறந்த பெண் இளைய துடுப்பாட்டளருக்கான எம்.ஏ.சிதம்பரம் விருதுக்கு இவர் தேர்வானார்.  

நவம்பர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான இந்திய அணியில் , காயம் காரணமாக பூஜா வஸ்திரகருக்கு பதிலாக இவர் சேர்க்கப்பட்டார்.  

## விருதுகள்

- சிறந்த இளைய பெண் துடுப்பாட்டளருக்கான எம்.ஏ.சிதம்பரம் விருது (2014-15)
# மேலோடு


**கேரபேசு** அல்லது **மேலோடு** (*Carapace*) என்பது பல விலங்குக் குழுக்களில் உள்ள புறவன் கூட்டின் ஒரு பகுதி அல்லது மேலோடு ஆகும் (முதுகுப் பகுதியில் காணப்படும்). கணுக்காலிகளில், ஓடுடைய கணுக்காலி மற்றும் சிலந்தி இனங்கள், முதுகெலும்பிகளில் ஆமைகளில் இவை காணப்படுகின்றன. ஆமைகளின் அடிப்பகுதிகள் பிளாஸ்ட்ரான் என்று அழைக்கப்படுகிறது.  

## ஓட்டுமீன்கள்

ஓடுடைய கணுக்காலிகளில் மேலோடு தலை மார்பு கண்டத்தினை பாதுகாக்கும் ஒரு மறைப்பாகச் செயல்படுகிறது. இது கண்களைத் தாண்டி முன்னோக்கி குறுகிச் செல்லும். இப்பகுதி தலை கூர்நீட்சி என்று அழைக்கப்படுகிறது. பல்வேறு ஓடுடைய கணுக்காலிகளில் கால்சியமானது மேலோடுகளில் பல்வேறு அளவுகளில் படிந்து காணப்படும்.  

ஓடுடைய கணுக்காலிகளின் விலங்கு மிதவை நுண்ணுயிரிகளில் மேலோடு உள்ளது. இவற்றில் கிளாடோசெரா, ஆஸ்ட்ராகோடா மற்றும் ஐசோபாட்கள் உள்ளன. ஆனால் ஐசோபாட்களில் மட்டுமே தலையை உள்ளடக்கிய "செபாலிக் கவச" மேலோடு காணப்படுகிறது.  

## சிலந்தியினங்கள்
மேலோடு கருஞ்சிவப்பு நிறத்தில்]]  
சிலந்தி இனங்களில் மேலோடு தலைமார்பு பகுதியில் உள்ள வந்தகடுகள் இணைந்து ஒரே தட்டாக உருவாகிறது. இந்த ஒற்றைத் தகட்டில் கண்கள், கண்துளை, வாசனை சுரப்பியின் ஒரு இணை திறப்பு புழை, பல்வேறு உணர்விகள் காணப்படும்.  

சோலிபுகே மற்றும் ஸ்கிசோமிடா போன்ற ஒரு சில வரிசையினைச் சார்ந்த சிற்றினங்களில், மேலோடு துணைப்பிரிவுகளாகப் பிரிக்கப்பட்டிருக்கும். ஓபிலியோன்களில், சில ஆசிரியர்கள் மேலோடு என்பதை தலைமார்பு என்பதுடன் மாற்றி மாற்றிப் பயன்படுத்துகின்றனர். இது தவறான பயன்பாடாகும், ஏனெனில் மேலோடு என்பது தலைமார்பு கண்டத்தின் புறச்சட்டகத்தினை மட்டுமே குறிக்கிறது.  

எண்காலிகள் மற்றும் அதன் தொடர்புடைய விலங்குகளில் மேலோடு என்பதற்கு மாற்றுச் சொற்களாக **புரோசோமல் முதுகுபுற கவசம்** அல்லது **பெல்டிடியம்** எனப்படுகிறது. இது ஓட்டுமீன்களின் மேலோட்டுடன் ஏற்படும் குழப்பத்தைத் தவிர்க்கிறது.  

## நில மற்றும் கடல் ஆமைகள்

மேலோடு என்பது ஆமையின் ஓடமைப்பின் முதுகெலும்பின் பின் குவிந்த பகுதியாகும். இது முதன்மையாக விலங்குகளின் விலா எலும்பு கூண்டு, தோல் கவசம் மற்றும் எலும்பு புற தட்டுகளையும் கொண்டுள்ளது.
# காசிமலை பழுப்புச் சிலம்பன்


**காசிமலைப் பழுப்புச் சிலம்பன்** (*tawny-breasted wren-babbler*, *இசுபெலோர்னிசு லாங்கிகாடேடசு = Spelaeornis longicaudatus*), வடகிழக்கு இந்தியாவில் காசி மலை பகுதியில் மட்டும் காணப்படும் சிறிய பறவை. இது திமாலிடே (Timaliidae) குடும்பத்தைச் சேர்ந்த பறவை. இதனை ஆங்கிலத்தில் பொதுவாக tawny-breasted wren-babbler என்றழைக்கின்றார்கள்.  

ஈரம் மிகுந்த வெப்பமண்டலக் காட்டு வாழிடப் பகுதிகள் அழிவுறுவதால், இப்பறவையினமும் அழிவாய்ப்பு இனமாகக் கருதப்படுகின்றது.  

## அடிக்குறிப்புகளும் மேற்கோள்களும்

- Collar, N. J. & Robson, C. 2007. Family Timaliidae (Babblers) pp.&nbsp;70 – 291 in; del Hoyo, J., Elliott, A. & Christie, D.A. eds. *உலகப் பறவைகளின் உசாநூல்*, Vol. 12. Picathartes to Tits and Chickadees. Lynx Edicions, Barcelona.
# இராதா பாரதி

**இராதா பாரதி** (*Radha Bharathi*) என்பவர் ஒரு இந்திய திரைப்பட இயக்குநர் ஆவார். இவர் தமிழ், கன்னட மொழி படங்களில் பணியாற்றியுள்ளார். 1990 களின் முற்பகுதியில் இவர் சுறுசுறுப்பாக இருந்தார் மேலும் பிரசாந்த் நடித்த இரண்டு பெரிய படங்களில் பணியாற்றினார், பின்னர் சில குறைந்த செலவில் தயாரான படங்களில் பணியாற்றினார்.  

## தொழில்
இராதா பாரதி *வைகாசி பொறந்தாச்சு* (1990) படத்தில் இயக்குநராக அறிமுகமானார் மேலும் 1990 களின் முற்பகுதியில் கிராமத்தை மையமாகக் கொண்ட அதிரடித் திரைப்படங்களில் பணிபுரிந்தார். பின்னர் இவர் இயக்குநராக இருப்பதை விட திரைப்பட எழுத்து, கதை எழுத்தாளராக படங்களில் பணியாற்றினார். முன்னதாக பிரசாந்துடன் இன்னொரு படமாக *கிழக்கே வரும் பாட்டு* (1993) படத்தை உருவாக்கினார். 2000 ஆம் ஆண்டில் சேசாத்ரியுடன் இணைந்து கன்னடத் திரைப்படமான யஜமனாவை உருவாக்குவதன் மூலம் மீண்டும் வெளிவந்தார். பின்னர் காற்றுள்ளவரை (2005) என்ற படத்தை ஜெய் ஆகாஷ் நடிப்பில் இயக்கினார்.  

புதுமுகங்களைக் கொண்ட நகைச்சுவை பொழுதுபோக்கு படமான *நண்பர்கள் நற்பணி மன்றம்* (2015) படத்தின் மூலம் இராதா பாரதி தமிழ் படங்களுக்கு மீண்டும் வந்தார், இது மே 2015 இல் குறைந்த விளம்பரத்துடன் வெளிவந்தது.  

## திரைப்படவியல்

; இயக்குநர்  

| 1990 | *வைகாசி பொறந்தாச்சு* |  |
| --- | --- | --- |
| 1991 | *வைதேகி வந்தாச்சு* |  |
| 1993 | *அக்கரைச் சீமையிலே* |  |
| 1993 | *கிழக்கே வரும் பாட்டு* |  |
| 2000 | *யஜமனா* | கன்னட படம் |
| 2005 | *காற்றுள்ளவரை* |  |
| 2015 | *நண்பர்கள் நற்பணி மன்றம்* | } |

; எழுத்தாளர்  

- *தங்கத்தின் தங்கம்* (1990)
- *பெரிய இடத்து பிள்ளை* (1990)
# பிரணதி


**பிரணதி** (*Pranathi*) என்பவர் இந்திய திரைப்பட நடிகையாவார். இவர் மலையாள திரையுலகில் அறிமுகமானார். இவர் *கம்பீரம்* (2004) படத்தில் நடித்ததற்காக விமர்சன ரீதியான பாராட்டைப் பெற்றார், பின்னர் இவர் தமிழ், கன்னடம், மலையாள படங்களிலும் தோன்றினார்.  

## தனிப்பட்ட வாழ்க்கை
பிராணதி மலையாள நடிகர் ஜோஸ் மற்றும் ரத்னபிரபா ஆகியோருக்கு 1987 ஏப்ரல் 19 அன்று பிறந்தார். இவர் 2011 செப்டம்பரில் டாக்டர் சிவராஜனை மணந்தார்  

## தொழில்
இவர் ஜெயராஜின் மலையாள வெற்றித் திரைப்படமான *4 தி பீப்பிள்* (2004) படத்தில் பிரணதி பரத்துடன் இணைந்து அறிமுகமானார். 2005 ஆம் ஆண்டில், நடிகர் ஜெய் ஆகாசுடன் *குருதேவா* மற்றும் *காற்றுள்ளவரை* படங்களைத் தயாரிக்கும் போது, இந்த ஜோடி ஊர்சுற்றியதாக தகவல்கள் வெளியாயின. 2005 ஆம் ஆண்டு, இவருக்கு மிகச் சிறந்த ஆண்டாக அமைந்தது. அந்த ஆண்டு இவர் *சந்தோஷா* என்ற கன்னடத் திரைப்படத்திலும், சத்யராஜ் நடித்த *வணக்கம் தலைவாவிலும்* தோன்றினார்.  

மேலதிக படவாய்ப்புகளைப் பெற இயலாமல் போனதால் இவர் விரைவில் திரைத்துறையிலிருந்து விலகினார்.  

## திரைப்படவியல்
| 2004 | *4 தி பீப்பிள்* | டீனா | மலையாளம் |  |
| --- | --- | --- | --- | --- |
| 2004 | *கம்பீரம்* | சரோஜா | தமிழ் |  |
| 2005 | *குருதேவா* | தேவா | தமிழ் |  |
| 2005 | *சந்தோஷா* | ரம்யா | கன்னடம் |  |
| 2005 | *காற்றுள்ளவரை* | நர்மதா | தமிழ் |  |
| 2005 | *வணக்கம் தலைவா* | ரம்யா | தமிழ் |  |
| 2006 | *சாரதா சரதகா* | ஸ்ரீ / மாயா | தெலுங்கு | } |
# பெரிய மைனா


**பெரிய மைனா** (*அக்ரிடோதெரெசு கிராண்டிசு*), என்பது **வெள்ளை-புழை மைனா** என்றும் அழைக்கப்படுகிறது. இது இசுடுர்னிடே குடும்பத்தைச் சார்ந்த நடுத்தர பறவையாகும். இது வடகிழக்கு இந்தியா, வங்காளதேசம் முதல் தென்கிழக்காசியா வரை காணப்படுகிறது. .  

## விளக்கம்
நீளமான முன்னெற்றி கருப்பு நிற இறகுகள் மைனாவின் முன் முகட்டை உருவாக்குகிறது. இது பின்னோக்கி சுருண்டு காணப்படும். இதன் அலகு மற்றும் கால்கள் மஞ்சள் நிறமுடையன. இதன் புணர் புழை முதல் வால் முனை வரை வெள்ளை நிறத்துடனும் ஒரு வெள்ளை இறக்கை திரள் காணப்படும்.
# பெரிய நீல ஈப்பிடிப்பான்


**பெரிய நீல ஈப்பிடிப்பான்** (*Large blue flycatcher*) *(சையோர்னிசு மாக்னிரோசுடிரிசு)* என்பது முசுசிகேபிடே (பழைய உலக ஈப்பிடிப்பான்) பறவை குடும்பத்தினைச் சார்ந்த ஈப்பிடிப்பான் பறவைகளுள் ஒன்றாகும். இது கிழக்கு இமயமலை, நேபாளம் முதல் வங்காளதேசம் வரை காணப்படுகிறது. இது வடக்கு மலாய் தீபகற்பத்திற்குக் குளிர்காலத்தில் வலசை போகிறது.
# எண்ணிம புறத்தோற்றம் (டிஜிமார்ப்)

அமெரிக்க ஐக்கிய நாட்டின், தேசிய அறிவியல் அமைப்பின் எண்ணிமநூலக முன்முயற்சியின் ஒரு பகுதியான எண்ணிம புறத்தோற்றம் (DigiMorph)( டிஜிமார்ப்) நிறுவப்பட்டது. வாழ்கின்ற மற்றும் அழிந்துபோன முதுகெலும்பிகள் மற்றும் முதுகெலும்பிலிகளின் உள் மற்றும் வெளிப்புற கட்டமைப்பின் இருபரிமாணம் டி மற்றும் முப்பரிமாண காட்சிகளை உருவாக்கிப் பகிர்ந்து கொள்லாம்.  

டிஜிமார்ப் நூலகத்திற்கான ஆதார தகவலானது ஆஸ்டினில் உள்ள டெக்சாஸ் பல்கலைக்கழகத்தில் உயர்-தெளிவுத்திறன் கொண்ட ஊடுகதிர் வரியோட்டவழிக் கணித்த குறுவெட்டு வரைவினைப் (எக்ஸ்ரே சி.டி) பயன்படுத்தி உருவாக்கப்படுகிறது. இந்த கருவி ஒரு வழக்கமான மருத்துவத்துறையில் பயன்படுத்தப்படும் வரியோட்டவழிக் கணித்த குறுவெட்டு வரைவியுடன் ஒப்பிடத்தக்கது. ஆனால் இக்கருவி அதிக தெளிவு மற்றும் ஊடுருவக்கூடிய சக்தியுடையது. எலும்பு மற்றும் பாறை போன்ற திடமான பொருட்களின் மென் படல படம் எடுக்கச் சாதனம் ஊடுகதிர் சாதனம் பயன்படுத்தப்படுகிறது. ஒரு விலங்கு/அல்லது பொருளின் முப்பரிமாண மாதிரியை உருவாக்க நூறு முதல் ஆயிரக்கணக்கான துண்டுகள் மென்படங்களாக எடுக்கப்பட்டு அடுக்கி வைக்கப்படும். இதனால் ஆராய்ச்சியாளர்கள் மாதிரியினைச் சேதப்படுத்தாமல் மாதிரியின் உள் அமைப்பினைக் காணலாம்.  

தற்போதைய நிலவரப்படி (2021), டிஜிமார்ஃப் நூலகத்தில் கல்வி மற்றும் ஆராய்ச்சி முயற்சிகளுக்கு முக்கியத்துவம் வாய்ந்த இயற்கை வரலாற்று மாதிரிகளின் டெராபைட் படங்கள் உள்ளன. டிஜிமார்ப் நூலக தளம் இப்போது வலை விநியோகத்திற்காக உகந்ததாக, 1000க்கும் மேற்பட்ட மாதிரிகளுக்கு, இயற்கை வரலாற்று அருங்காட்சியகங்கள் மற்றும் உலகெங்கிலும் உள்ள 300க்கும் மேற்பட்ட ஆராய்ச்சியாளர்களின் பங்களிப்பினால் செயல்பட்டுவருகிறது.  

இதற்கான வரியோட்டவழிக் கணித்த குறுக்குவெட்டு வரைவி ஆஸ்டினில் உள்ள டெக்சாஸ் பல்கலைக்கழகத்தின் ஜாக்சன் புவிஅறிவியல் பள்ளியில் நிறுவப்பட்டுள்ளது. இதனை டெக்சாஸ் பல்கலைக்கழகத்தின் உயர்-தெளிவுத்திறன் கொண்ட ஊடுகதிர் வரியோட்டவழிக் கணித்த வசதி (யுடிசிடி) நிலைய அறிவியலாளர் நிர்வகிக்கின்றனர். இது தேசிய அறிவியல் அமைப்பின் பல்நோக்கு பயனர் வசதியாகும்.
# துர்ஜன் சால்


**துர்ஜன் சால்** (Durjan Sal) 17 ஆம் நூற்றாண்டில் சோட்டா நாக்பூரிலிருந்த ஓர் நாகவன்ஷி மன்னராவார். இவர் 1614 இல் தனது தந்தை பைரிசாலுக்குப் பின் ஆட்சிக்கு வந்தார்.  

துர்ஜன் சாலின் சுயாதீனமான அணுகுமுறையின் காரணமாக, தலைநகர் கோக்ராகர்லிருந்து வைரங்களை கைப்பற்றுவதற்காக, துர்ஜன் சாலுக்கு எதிராக தாக்குதல் நடத்துமாறு பீகார் ஆளுநர் இப்ராஹிம் கானுக்கு ஜஹாங்கீர் உத்தரவிட்டார்  

இது ஒரு திடீர் தாக்குதல் என்பதால், துர்ஜன் சால் தன்னை தற்காத்துக் கொள்ள முடியவில்லை. துர்ஜன் சால் தோற்கடிக்கப்பட்டு கைது செய்யப்பட்டார். மேலும், 1615இல் இவரிடமிருந்து கைப்பற்றப்பட்ட அனைத்து வைரங்களும். இருபத்தி மூன்று யானைகளும் இப்ராஹிம் கான் வசம் சென்றது. துர்ஜன் சால் கைது செய்யப்பட்டு தில்லிக்கு அழைத்துச் செல்லப்பட்டார். பின்னர் குவாலியர் சிறைக்கு அனுப்பப்பட்டார்.  

முகலாய அதிகாரிகள் வைரங்களை சேகரித்து முகலாய அரசவைக்கு அனுப்பி வைத்தனர். வைரத்தை தூய்மையை பரிசோதிக்க முடியாமல் பன்னிரண்டு ஆண்டுகள் சிறையில் இருந்த துர்ஜன் சால் அழைக்கப்பட்டார். இவர் உண்மையான வைரத்தை சுட்டிக்காட்டி, தன்னை விடுவித்துக் கொண்டார். ஆண்டுக்கு ரூ .6,000 கப்பம் செலுத்தவும் ஒப்புக்கொண்டார். மேலும் ஷா என்ற பட்டமும் இவருக்கு வழங்கப்பட்டது.  
கோட்டை]]  
இவர் கும்லா என்ற இடத்தில் நவரத்தன்கர் என்றும் தோய்சாகர் என்றும் அழைக்கப்படும் இடத்தில் ஓர் கோட்டையை கட்டினார். இவர் 1640இல் இறந்தார். இவருக்குப் பிறகு இவரது மகன் இராம் ஷா அரியணை ஏறினார்.
# பைரிசால்


**பைரிசால்** (Bairisal) 17 ஆம் நூற்றாண்டில் சோட்டா நாக்பூரிலிருந்த ஓர் நாகவன்ஷி மன்னராவார். இவர் 1599இல் தனது தந்தை மது சிங்கிற்குப் பிறகு ஆட்சிக்கு வந்தார். இவரது தலைநகரம் குக்ராகரில் இருந்தது.  

இவர் தில்லிக்குச் சென்று முகலாய பேரரசர் அக்பருடன் அவரது பல போர்களில் உடன் சென்றார். இவரது வீரச் செயல்களில் மகிழ்ச்சி அடைந்த அக்பர் இவருக்கு ஆடை மற்றும் பிற மதிப்புமிக்க பரிசுகளை வழங்கினார். ஷேர்கட்டியின் பர்கானா (ஆட்சிப் பகுதி ) இவருக்கு வழங்கப்பட்டது. அக்பரின் அரசவையிலிருந்து திரும்பிய பிறகு, தனது தலைநகரை குக்ராகரில் இருந்து நவரத்தன்கருக்கு மாற்றினார். 1613இல், இவர் முகலாயர்களுக்கு எதிராக ஒரு கிளர்ச்சியில் ஈடுபட்டார். முகலாய வரலாற்றை எழுதிய பஹரிஸ்தான்-இ-கைபி என்பவரின் கூற்றுப்படி, பைரிசாலுக்கு எதிராக ஒரு முற்றுகைத் தொடங்கப்பட்டது. ஏனெனில் இவர் 30 மிஸ்கால் எடையுள்ள வைரங்களை கப்பமாகச் செலுத்த தவறிவிட்டார். இந்த முற்றுகைக்கு ஜாபர் கான் என்பவர் தலைமை தாங்கினார். இவருக்குப்பின் 1614இல் இவரது மகன் துர்ஜன் சால் பதவிக்கு வந்தார்.
# மது சிங் (மன்னன்)



**மது சிங்** (Madhu Singh) **மதுகர் ராய்** என்றும் அழைக்கப்படும் இவர் ஆம் நூற்றாண்டில் சோட்டா நாக்பூரிலிருந்த ஓர் நாகவன்ஷி மன்னராவார். இவரது தலைநகரம் குக்ராகரில் இருந்தது.  

1585 ஆம் ஆண்டில், முகலாயப் பேரரசர் அக்பரின் படைத்தளபதி ஷாபாஸ் கான் கம்போ குக்ராகர் மீது படையெடுத்தார். இவர் கைது செய்யப்பட்டு முகலாய அரசவைக்குக் கொண்டு செல்லப்பட்டார். பின்னர் கீழ்ப்படிதலை வெற்றிகரமாக நிரூபிப்பதன் மூலம் தனது சுதந்திரத்தைப் பெற்றார். 1591இல், ஒடிசாவின் குத்லுக் கான் லோஹானிக்கு எதிரான முகலாயப் போரில் பங்கேற்றார். கரக்பூரைச் சேர்ந்த சங்கிராம் சிங், கிதௌரின் புரான் மால், ரூப்நாரைன் சிசோடியா மற்றும் பலர் ராஜா மன் சிங்குடன் இணைந்தனர். காஷ்மீரின் முன்னாள் ஆட்சியாளரான யூசுப் ஷா சக், மது சிங் மற்றும் பலர் சார்கண்டு வழியாக ஒடிசாவிற்கு ஒரு படையை வழிநடத்தினர். இவர்கள் ஆப்கானியர்களை தோற்கடித்தனர். மேலும் சில கிளர்ச்சியாளர்களான நசிப் கான் மற்றும் ஜமால் கான், கட்லுவின் மகன்கள் மற்றும் ஜலால் கான் காஸ்கெல் ஆகியோர் கைது செய்யப்பட்டு அக்பரிடம் ஒப்படைக்கப்பட்டனர்.
# இராம் ஷா (மன்னன்)


**இராம் ஷா** (Ram Shah ) 17 ஆம் நூற்றாண்டில் சோட்டா நாக்பூரிலிருந்த ஓர் நாகவன்ஷி மன்னராவார். இவரது தலைநகரம் நவரத்தன்கரில் இருந்தது. இவர் துர்ஜன் சாலுக்குப் பின் பதவியேற்று பொ.ச. 1640 முதல் 1665 வரை ஆட்சி செய்தார். இவருக்குப் பிறகு இவரது மூத்த மகன் இரகுநாத் ஷா ஆட்சிக்கு வந்தார்.  

இவரது ஆட்சிக் காலத்தில், "நாகேஸ்வர்" என்ற மன்னர் இப்பகுதியில் படையெடுத்தார். இவர் ரேவா மன்னருக்கு எதிராக பல போர்களில் ஈடுபட்டார். இறுதியில் ஒப்பந்தம் ஏற்பட்டு போர் நிறுத்தப்பட்டது. இவரது மகன் அனி நாத் சகாதேவ், ரேவா மன்னரின் மகளை மணந்தார்.  

இவரது ஆட்சிக் காலத்தில், சிங்பூம் பகுதியை ஆண்டுவந்த ஜெகந்நாத் என்பவர் நாகவன்ஷி மன்னர்களுக்கு கப்பம் செலுத்துவதை நிறுத்தினார். இவர் அவருக்கெதிராக போரிட்டார். சுமார் 2200 பேர் போரில் இறந்தனர். இறுதியில் ஜெகந்நாத் இவருடன் ஒரு ஒப்பந்தம் செய்தார்.
# இரகுநாத் ஷா


**இரகுநாத் ஷா** (Raghunath Shah)17 ஆம் நூற்றாண்டில் நாகவன்ஷி மன்னராக இருந்தார். இவர் தனது தந்தை இராம் ஷாவுக்குப் பிறகு 1665இல் பதவிக்கு வந்தார். இவரது தலைநகரம் நவரத்தன்கரில் இருந்தது. 1682ஆம் ஆண்டில் ஜகந்நாத் கோயில், போரியாவின் மதன் மோகன் கோயில், 1687இல் இராதா பாலாப் கோயில் உள்ளிட்ட பல கோவில்களைக் கட்டியிருந்தார். ராஞ்சி மாவட்டத்தின் சுட்டியாவில் உள்ள ஒரு கோயில் கல்வெட்டில் இரகுநாத் ஷாவின் பெயர் ராஜா பானி முகுத் ராயின் ஐம்பதாவது வம்சாவளி என அறியப்பட்டுள்ளது.  

இவர் ஓர் கவிஞராகவும் அறியப்படுகிறார். நாக்புரி மொழியில் பல கவிதைகளை எழுதியிருந்தார். இவர் முதல் நாக்புரி மொழியின் கவிஞராக கருதப்படுகிறார். இவர் கிருட்டிணனின் சிறந்த வழிபாட்டாளராக இருந்தார்.  

இவரது ஆட்சிக் காலத்தில், மேதினி ரே என்பவர் நவரத்தன்கர் மீது படையெடுத்தார். இவரது ஆட்சியின் போது நாகவன்ஷி பிரதேசங்களின் சில பகுதிகள் ஒடிசா மாகாணத்தில் சேர்க்கப்பட்டன. இந்த பகுதியின் வருவாய் ஒடிசாவின் முகலாய வருவாய் அதிகாரி மூலம் அரச கருவூலத்திற்கு செலுத்தப்பட்டது. 1692 ஆம் ஆண்டில், மொத்தம் ரூ. 9,705 ரூபாய் முகலாயருக்கு செலுத்தியிருந்தார். 1706இல் தான் இறக்கும் வரை ஆட்சி செய்தார். இவருக்குப் பிறகு இவரது மகன் யதுநாத் ஷா ஆட்சிக்கு வந்தார்.
# நவரத்தன்கர்


**நவரத்தன்கர்** (Navratangarh) தோய்சாகர் எனவும் அறியப்படும் இந்நகரம் நாகவன்ஷி மன்னர்களின் தலைநகரங்களில் ஒன்றாக இருந்தது. இப்போது இந்திய மாநிலமான சார்க்கண்டுவின்] ஓர் பகுதியாக இருக்கிறது. இது கும்லா மாவட்டத்தின் சிசாய் தொகுதியில் அமைந்துள்ளது. நாகவன்ஷி மன்னர் பைரிசால் தனது தலைநகரை குக்ராகரில் இருந்து நவரத்னகருக்கு மாற்றினார். இங்குள்ள கோட்டையை மன்னர் துர்ஜன் சால் கட்டினார் . இந்த அரண்மனை அகழிகளால் சூழப்பட்ட ஐந்து மாடி அமைப்பாக இருந்தது. மேலும், இது ஒரு அரசவை, ஒரு கருவூலம், நிலவறையுடன் ஒரு சிறைச்சாலை ஆகியவற்றைக் கொண்டுள்ளது.  

## அமைவிடம்
கும்லா மாவட்டத்தின் சிசாய் தொகுதியில் இந்த கோட்டை அமைந்துள்ளது. இது கும்லாவிலிருந்து சுமார் 30 கி.மீ தூரத்திலும் ராஞ்சியில் இருந்து 75 கி.மீ தூரத்திலும் அமைந்துள்ளது.  

## வரலாறு
இந்த கோட்டை 17ஆம் நூற்றாண்டில் மன்னன் துர்ஜன் சால் என்பவரால் கட்டப்பட்டது. முகலாய சிறையிலிருந்து விடுவிக்கப்பட்ட பின்னர், அவர் இக் கோட்டையை கட்ட முடிவு செய்தார். காடுகள், மலைகள் மற்றும் ஆறுகளால் சூழப்பட்டதால் நவரத்தன்கர் ஒரு மூலோபாய இடத்தில் இருந்தது.
# சுனிலா தேவி

**சுனிலா தேவி**(*sunila devi*) (1 மே 1963 - 7 ஜூலை 2017) சமூக ஆர்வலர் மற்றும் இந்தியாவைச் சேர்ந்த அரசியல்வாதி ஆவார். பாட்னாவின் ஆராய்ச்சி மற்றும் மேம்பாட்டுக்கான மக்கள் சங்கம், என்ற தன்னார்வ தொண்டு நிறுவனத்தின் நிர்வாக உறுப்பினராக இருந்தார், இந்த பெண்களுக்கான சிறு குறு தொழில்கள் மூலம் நிதி சேர்ப்பது மற்றும் பெண்கள் அதிகாரம் மற்றும் பொருளாதரத் தன்னிறைவு அடையும் நோக்கில் செயல்பட்டு வருகிறது. இந்த நிறுவனத்தின் செயல்பாடுகள் பீகாரின் நவாடா மாவட்டத்தை மையமாகக் கொண்டு அமைகின்றன.  

## அரசியல் வாழ்க்கை
சுனிலா தேவியின் கணவர் திரு சஞ்சய் குமார் இரண்டு முறை பீகார் ஷெக்ப்புரா தொகுதியின் சட்டமன்ற உறுப்பினராக இருந்தவர். மேலும், ஊரக வளர்ச்சியின் மாநில அமைச்சராகவும் பதவி வகித்தவர் ஆவார். சுனிலா தேவி தனது கணவருடன் இணைந்து அரசியல் பணியாற்றிவர் ஆவார். சுனிலா தேவி மக்களால் நன்கு அறியப்பட்ட அரசியல்வாதியும் நாடாளுமன்ற உறுப்பினரான ஸ்ரீ ராஜோ சிங்கின் மருமகளாவார்.  

சுனிலா தேவி ஷெய்க்புரா தொகுதியின் சட்டமன்ற உறுப்பினராக பிப்ரவரி 2005 தேர்தலில் வெற்றி பெற்று தேர்ந்தெடுக்கப்பட்டார். அக்டோபர் 2005 மறுதேர்தலிலும் சுனிலா தேவி வெற்றி பெற்றார் அடுத்த ஐந்து ஆண்டுகள் சட்டமன்ற உறுப்பினராக நீடித்தார். பீகார் விதான் சபையில் பெண்கள் மற்றும் குழந்தைகள் மேம்பாட்டு குழுவில் உறுப்பினராக இருந்தார். அவர் பீகார் சட்டசபையில் மிகவும் வழக்கமான எம்.எல்.ஏ. மேலும் சுனிலா தேவி பீகார் பிரதேச மகிளா காங்கிரஸின் செயல் தலைவராக நியமிக்கப்பட்டு இரண்டு ஆண்டுள் பணியாற்றினார். தனது சொந்த தொகுதியான ஷெய்க்புராவின் பணிகளில் அதிக கவனம் செலுத்த விரும்பியதால், ஸ்ரீமதி வினிதா விஜய்யிடம் அவர் தனது பொறுப்பை ஒப்படைத்தார். 2009 ஆம் ஆண்டில் நவாவாவிலிருந்து இந்திய தேசிய காங்கிரஸின் வேட்பாளராக மக்களவைத் தேர்தலில் போட்டியிட்டார்.  

அவர் 2010 ஆம் ஆண்டில் ஷெய்க்புராவிலிருந்து சட்டமன்றத் தேர்தலில் போட்டியிட்டு ஜே.டி.யுவின் ஸ்ரீ ரந்தீர் குமார் சோனி என்பவரிடம் தோல்வியடைந்தார். சுனிலா தேவி புற்றுநோயால் பாதிக்கப்பட்டு 7 ஜூலை 2017 அன்று இறந்தார்.
# ஜமுனா தேவி

**ஜமுனா தேவி**(*Jamuna devi*) (29 நவம்பர் 1929 - 24 செப்டம்பர் 2010) மத்திய பிரதேசத்தைச் சேர்ந்த இந்திய தேசிய காங்கிரஸ் கட்சியின் தலைவராக இருந்தவர் ஆவார். அவர் மத்தியப் பிரதேசத்தின் சட்டமன்ற உறுப்பினராக இருந்தார், எதிர்க்கட்சித் தலைவராகவும், மாநிலத்தின் துணை முதல்வராகவும் பணியாற்றியவர் ஆவார். ஜமுனா தேவி ஜாபுவா நாடாளுமன்ற தொகுதியின் மக்களவை உறுப்பினராகவும் (1962-67) தேர்ந்தெடுக்கப்பட்டார். மேலும் அவர் 1978 முதல் 1981 வரை மாநிலங்களவை உறுப்பினராகவும் பதவி வகித்தார்.  

## தொழில்
ஜமுனா தேவி 1952 முதல் 1957 வரை மத்திய பாரத் மாநிலத்தின் முதல் சட்டமன்ற உறுப்பினராக இருந்தார், பின்னர் 1962 முதல் 1967 வரை ஜாபுவா தொகுதியின் நாடாளுமன்ற உறுப்பினராகவும், 1978 முதல் 1981 வரை மாநிலங்களவை உறுப்பினராகவும் பதவி வகித்தார்.  

ஜமுனா தேவி அர்ஜுன் சிங், மோதிலால் வோரா மற்றும் ஷியாமா சரண் சுக்லா ஆகியோரின் இணை அமைச்சராக பணியாற்றினார். ஆனால் திக்விஜயா சிங்கின் அமைச்சரவையில் அமைச்சராக சேர்க்கப்பட்டார், பின்னர் 1998 ல் மத்திய பிரதேச துணை முதல்வராக பதவி உயர்வு பெற்றார், இதனால் முதல் பெண் துணை முதல்வர் என்னும் பெருமையை ஜமுனா தேவி பெற்றார்.  

2003 ல் இந்திய தேசிய காங்கிரஸ் அதிகாரத்தை இழந்தபோது, அவர் எதிர்க்கட்சித் தலைவராக பதவியமர்த்தப்பட்டு 2010 வரை பதவியில் நீடித்தார்.  

## இறப்பு
புற்றுநோயினால் பாதிக்கப்பட்டிருந்த ஜமுனா தேவி செப்டம்பர் 24, 2010 அன்று இந்தூரில் இறந்தார்.
# சி. எஸ். சுஜாதா

**சி.எஸ் சுஜாதா**(*C.S.Sujatha*) (மே 28 பிறந்தவர் 1965) ஒரு இந்திய அரசியல்வாதி ஆவார். இந்தியாவின் 14வது மக்கவையின் உறுப்பினராக இருந்தவர் ஆவார். **சி.எஸ் சுஜாதா**கேரளாவின் மாவேலிகாரா தொகுதியில் போட்டியிட்டவர் அவார். அவர் இந்திய கம்யூனிஸ்ட் கட்சியின் (மார்க்சிஸ்ட்) (சிபிஐ (எம்)) உறுப்பினராக உள்ளார்.  

## சுயசரிதை
சி.எஸ்.சுஜாதா 1965 மே 28 அன்று ஆலப்புழாவின் வள்ளிகுன்னத்தில் ராமச்சந்திரன் நாயர் பி மற்றும் சுமதி பிள்ளை ஆகியோருக்கு பிறந்தார். அவர் 21 அக்டோபர் 1990 இல் பேபி ஜியை திருமணம் செய்து கொண்டார். இந்தத் தம்பதியருக்கு ஒரு மகள் உள்ளார்.  

சி.எஸ்.சுஜாதாபி.எஸ்சி., எல்.எல். பி.எஸ் பட்டங்கள், எம்.எஸ்.எம் ஆகிய பட்டங்களை கயம்குளம் மற்றும் திருவனந்தபுரம் சட்ட அகாடமி சட்டக் கல்லூரியில் பெற்றார்.  

## அரசியல் வாழ்க்கை
2004 ஆம் ஆண்டில் சி.எஸ்.சுஜாதா, இந்திய தேசிய காங்கிரசின் (ஐ.என்.சி) ரமேஷ் சென்னிதாலாவை மாவேலிகரா தொகுதியில் 7,414 வாக்குகள் வித்தியாசத்தில் தோற்கடித்தார். பாரம்பரிய யுடிஎஃப் கோட்டையாகக் கருதப்படும் மாவேலிகாராவிடம் இருந்து வென்ற கட்சி சின்னத்தில் தேர்தலில் போட்டியிட்ட முதல் சிபிஐ (எம்) வேட்பாளர் சுஜாதா ஆவார். மக்களவையில் மவேலிகரா தொகுதியின் பிரதிநிதியான முதல் பெண்மணி ஆவார்.  

13 ஏப்ரல் 2011 அன்று செங்கனூர் தொகுதியில் நடந்த சட்டமன்றத் தேர்தலுக்கான சிபிஐ (எம்) வேட்பாளராக போட்டியிட்டார்.  

## பதவிகள்
**2004:** 14 வது மக்களவைத் உறுப்பினர், தொழிலாளர் உறுப்பினர் குழு, பெண்களுக்கு அதிகாரமளித்தல் குழுவால் தேர்ந்தெடுக்கப்பட்டார்  

**2006 முதல்** பெண்கள் அதிகாரம் பெறுவதற்கான குழுவின் உறுப்பினரானார்.  

**2007 முதல்** தொழிலாளர் நிலைக்குழுவின் உறுப்பினரானார்.  

**1995-2004 ஆலப்புலா மாவட்டத்தின் பஞ்சாயத்து தலைவர்**  

**1987-1990** உறுப்பினர் (i) செனட், கேரள பல்கலைக்கழகம்  

**1988-1990** சிண்டிகேட், கேரள பல்கலைக்கழகம்  

**1998-2004** மத்திய குழு, எய்ட்வா  

**1990-1993** மாவட்ட சபை
# பாலேஸ்வரர் கோவில்


**பாலேஸ்வர் கோயில்**(*Baleshwar Temple*) என்பது இந்தியாவின் உத்தரகண்ட் மாநிலத்தில், சம்பாவத் மாவட்டம், சம்பாவத் நகருக்குள் அமைந்துள்ள சிவபெருமானுக்கு கட்டப்பட்ட ஒரு பழங்கால கோயில் ஆகும்.  

சந்த் வம்சத்தின் ஆட்சியாளர்களால் கட்டப்பட்ட பாலேஸ்வர் கோயில் கல்லைக் குடைந்து கோவில் கட்டும் கலையின் அற்புதமான அடையாளமாகும். பாலேஸ்வர் கோயிலைக் குறிக்கும் வரலாற்று கையெழுத்துப் பிரதிகள் எதுவும் இல்லை; இருப்பினும், இது கி.பி 10 மற்றும் 12 ஆம் நூற்றாண்டுகளுக்கு இடையில் கட்டப்பட்டதாக நம்பப்படுகிறது.  

## கண்ணோட்டம்
பிரதான பாலேஸ்வர் கோயில் சிவபெருமானுக்கு அர்ப்பணிக்கப்பட்டுள்ளது (இவர் பாலேஸ்வர் என்றும் அழைக்கப்படுகிறார்). பாலேஸ்வர் வளாகத்தில் வேறு இரண்டு கோயில்கள் உள்ளன, ஒன்று ரத்னேஷ்வருக்கும் மற்றொன்று சம்பாவதி துர்காவிற்கும் உரியதாகும். பாலேஷ்வர் கோயிலுக்கு அருகில் ஒரு நதி ( நன்னீர் வளம்) உள்ளது. மகாசிவராத்திரி நாளில், பாலேஸ்வர் கோயில் வளாகத்தில் மிகவும் மக்கள் கூட்டம் சேர்கிறது.  

ரத்னேஷ்வர் மற்றும் சம்பாவதி துர்கா கோயில்களின் வெளிப்புறங்கள் உள்ளூர் தெய்வங்களின் வெவ்வேறு வடிவங்கள் செதுக்கப்பட்டுள்ளன.
# பழுப்பு புதர் பாடும் பறவை


**பழுப்பு புதர் பாடும் பறவை** (*Brown bush warbler*) (*லோகசுடெல்லா லுடியோவென்ட்ரிசு*) என்பது பாடும் பறவை இனங்களுள் ஒன்று. முன்னர் "தொல்லுலக பாடும்பறவை" கூட்டத்தில் வைக்கப்பட்டிருந்த இந்த சிற்றினம் தற்பொழுது புதிதாக அங்கீகரிக்கப்பட்ட லோகசுடெல்லிடே குடும்பத்தின் கீழ் வைக்கப்பட்டுள்ளது.  

இது வங்காளதேசம், பூட்டான், சீனா, ஆங்காங், இந்தியா, மியான்மர், நேபாளம், தாய்லாந்து மற்றும் வியட்நாமில் காணப்படுகிறது . இதனுடைய இயற்கையான வாழ்விடம் மலையுச்சிக் காடுகளாகும். இங்கு இனப்பெருக்கம் செய்யும் இப்பறவைகள் குளிர்காலத்தில் மிதவெப்பமண்டல மற்றும் வெப்பமண்டல காடுகளுக்கு இடம் பெயருகின்றன.
# சிவப்பு மீன்கொத்தி


**சிவப்பு மீன்கொத்தி** (*Ruddy kingfisher*)(*ஹால்சியான் கோரமண்டா*) என்பது நடுத்தர அளவிலான மர மீன்கொத்தி ஆகும். இது கிழக்கு மற்றும் தென்கிழக்கு ஆசியாவில் பரவலாகக் காணப்படுகிறது.  

## விளக்கம்

இதனுடைய நீளம் தோராயமாக 25 செ.மீ. வரை இருக்கும். மிகப் பெரிய, பிரகாசமான சிவப்பு அலகு மற்றும் சிவப்பு காலினை உடையது. உடல் துரு சிவப்பு நிறமுடையது. வால் ஊதா நிறமுடையது. பாலின வேறுபாடுகள் சிறிதளவே உள்ளன. ஆண் பறவையில் பளிச்சென்ற இறக்கைகளுடையன. அடர்ந்த வனப்பகுதிகளையே இந்தப் பறவைகள் விரும்புவதால், இதனை பார்ப்பதைவிட இதன் ஒலியினைக் கேட்பதே அதிகமாக உள்ளது. மேலும் இந்த பறவைகள் பொதுவாகத் தனியாகவோ அல்லது இணையாகவோ பயணிக்கின்றன.  

## பரவலும் வாழ்விடமும்

சிவப்பு மீன்கொத்தி தென் கொரியா மற்றும் ஜப்பானில் வடக்கிலும், தெற்கே பிலிப்பீன்சு வழியாக சுந்தா தீவுகளிலும், மேற்கில் சீனா மற்றும் இந்தியா வரையிலும் காணப்படும். இது வலசை செல்லக்கூடியது. குளிர்காலத்தில் வடபகுதியில் வாழக்கூடிய மீன்கொத்தி தெற்கே போர்னியோ வரை குடியேறும். இதன் வரம்பின் தெற்குப் பகுதிகளில் உள்ளூரில் பொதுவானது. சிவப்பு மீன்கொத்தி மிதமான வெப்பமண்டலம் முதல் வெப்பமண்டலப் பகுதியில் உள்ள காடுகள் மற்றும் மழைக்காடுகளில் வசிக்கின்றன.  

இதனுடைய விலங்கியல் பெயரானது இந்தியாவின் கோரமண்டல கடற்கரையை நினைவுபடுத்துகிறது.  

## நடத்தை மற்றும் சூழலியல்
மற்ற மீன்கொத்திகளைப் போலவே, சிவப்பு மீன்கொத்தியும் பொதுவாக மீன், ஓட்டுமீன்கள் மற்றும் பெரிய பூச்சிகளை உண்கின்றன. இருப்பினும், நீர் குறைவாக ஓடும் ஓடைகளில் உள்ள தவளைகள் மற்றும் நீர்நில வாழ்வனவற்றினை உண்ணுகின்றன.  

## வகைப்பாட்டியல்
*ஹால்சியான் கோரமண்டாவில்* பின்வரும் கிளையினங்கள் உள்ளன:  

- இந்திய சிவப்பு மீன்கொத்தி *ஹா. கோ. கோரமண்டா* - (<small>லாதம், 1790</small>)
- *ஹா. கோ.* *மேஜர்* - (<small>டெமின்க் & ஸ்க்லெகல், 1848</small>)
- *ஹா. கோ.* *பேங்சி* - (<small>ஓபர்ஹோல்ஸ்டர், 1915</small>)
- *ஹா. கோ.* *மிசோரினா* - (ஓபர்ஹோல்சர், 1915)
- *ஹா. கோ.. மைனர்* - (<small>டெமின்க் & ஸ்க்லெகல், 1848</small>)
- *ஹா. கோ.* *லின்னே* - <small>ஹப்பார்ட் & டுபோன்ட், 1974</small>
- *ஹா. கோ.* *கிளாடியா* - <small>ஹப்பார்ட் & டுபோன்ட், 1974</small>
- *ஹா. கோ.ரூஃபா* - <small>வாலஸ், 1863</small>
- *ஹா. கோ.பெலிங்கென்சிசு* - <small>நியூமன், 1939</small>
- *ஹா. கோ.* *சுலானா* - <small>மீஸ், 1970</small>
# பெரிய அலகு மீன்கொத்தி


**பெரிய அலகு மீன்கொத்தி** (*Great-billed kingfisher*) அல்லது **கருப்பு-அலகு மீன்கொத்தி** *(பெலர்கொப்சிசு மெலனொரைன்கா)* என்ற மீன்கொத்தி பறவைகளின் உட்குடும்பத்தின் உள்ள ஹெல்சையோனினேனைச் சார்ந்தது . இது இந்தோனேசியாவின் சுலவேசி பகுதியினைச் சார்ந்தது. இதனை சுலவேசி தீவிலும், சூலா தீவுக்கூட்டத்திலும் காணலாம்.  

## கிளையினங்கள்
இந்த சிற்றினத்தின் கீழ் மூன்று துணையினங்கள் உள்ளன:  

*பெலர்கொப்சிசு மெலனொரைன்கா மெலனொரைன்கா: இ*து சுலவேசி, பங்கா, லெம்பா, மனடோடூஅ, டோடிபோ, முன்னா, பட்டுஆங், லபுஆண்டடா மற்றும் தோகியான் தீவுகளில் காணப்படும்  

*பெலர்கொப்சிசு மெலனொரைன்கா* *டைக்குரோரைன்கா* பாங்கை தீவுகளில் காணப்படும்.  

*பெலர்கொப்சிசு மெலனொரைன்கா* *யூடெரிப்டோரைன்கா தலியாபுவின்* சூலா தீவுகள், சேகோ, மங்கோலி, மற்றும் சனானா தீவுகளில் காணப்படுகிறது.  

## வாழ்விடம்
இதன் இயற்கை வாழ்விடம் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# மலை தையல்சிட்டு



**மலை தையல்சிட்டு** *(Mountain tailorbird) (பைலெர்கேட்சு ககுலேட்டசு)* என்பது பாடும் பறவைகளுள் ஓர் இனமாகும். முன்னர் இவை தொல்லுலக பாடும் பறவை எனக் கருதப்பட்டது. ஆனால் இப்போது *பைலெர்கேட்சு* பேரினத்தில் *செட்டிடே* குடும்பத்தில் வகைப்படுத்தப்படுகிறது.  

இது வங்காளதேசம், பூட்டான், கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், பிலிப்பீன்சு, தாய்லாந்து, வியட்நாமில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடு, மிதவெப்பமண்டல அல்லது வெப்பமண்டல ஈரமான மான்ட்டேன் காடுகளாகும் .
# திக்கெல் நீல ஈப்பிடிப்பான்



**திக்கெல் நீல ஈப்பிடிப்பான்** (*Tickell's blue flycatcher*) *(சையோரினிசு டிக்கெல்லியே)* என்பது குருவி வகைகளுள் சிறிய பறவையாகும். இது பெசாரிபார்மிசு வரிசையினைச் சார்ந்த பறவையாகும். இது பூச்சிகளை உண்ணும் பறவையாகும். திக்கெல் நீல ஈப்பிடிப்பான் வெப்பமண்டல ஆசியாவில், இந்தியத் துணைக் கண்டம் முதல் கிழக்கு நோக்கி வங்காளதேசம் மற்றும் மேற்கு மியான்மர் வரையும் காணப்படுகிறது. இந்தோனேசிய நீல ஈப்பிடிப்பான் இதனுடைய இணை இனமாக முன்னர் கருதப்பட்டது. இந்த குருவியின் மேற்புறம் நீல நிறத்திலும் தொண்டை மற்றும் மார்பகம் பழுப்புச்சிவப்பு நிறத்தில் காணப்படும். இவை அடர்த்தியான புதர் மற்றும் காடுகளில் காணப்படுகின்றன.  

இந்தியா மற்றும் மியன்மரில் பறவைகள் சேகரித்த இங்கிலாந்து பறவையியலாளர் சாமுவேல் டிக்கெல்லை நினைவுபடுத்தும் விதமாக இதற்குப் பெயரிடப்பட்டது.  

## விளக்கம்
திக்கெல் நீல ஈப்பிடிப்பானின் மொத்த நீளம் சுமார் 11 முதல் 12 செ.மீ. ஆகும். இது நிமிர்ந்து உட்காரும். ஆணின் மேல் பாகங்கள் பிரகாசமான நீலமாகவும், தொண்டை மற்றும் மார்பகம் சிவப்பு வண்ணத்திலும் மற்றும் அடிப்பகுதிகள் வெண்மையாகவும் காணப்படும். பெண் பிரகாசமான நீல புருவம், தோள்பட்டை, பின் தொடை மற்றும் வால் நீல நிறத்திலும் இருக்கும். இது இந்தியாவின் கிழக்குத் தொடர்ச்சி மலையில் காணப்படும் வெளிர்-கன்னம் கொண்ட நீல ஈப்பிடிப்பானுடன் (*சியோர்னிஸ் போலியோஜெனிசு*) இனக்கலப்பு செய்து தோன்றிய துணை சிற்றினம் *வெர்னாய்* என்று அழைக்கப்படுகின்றது. இளம் குருவிகள் கோடுகளுடையன. புள்ளிகள் கொண்ட கவசமும், பழுப்பு நிற செதில்கள் மேற்புறம், தலை மற்றும் மார்பகங்களில் காணப்படும். இறக்கைகளும் வாலும் நீல நிறத்தில் உள்ளன.  

சில நேரங்களில் சாயங்காலத்திற்குப் பிறகும் உணவைத் தேடுகின்றன. பறக்கும் பூச்சிகளைத் தவிர, அவ்வப்போது ஊர்ந்து செல்லும் பூச்சிகளையும் இவை உண்ணும்.  

இறக்கை அமைப்புகளில் பிராந்திய வேறுபாடுகள் காணப்படுகின்றன. எனவே இவை கிளையினங்களாக அறியப்படுகின்றன. பரிந்துரைக்கப்பட்ட பெயருடைய துணையினங்கள் இந்தியா, நேபாளம் மற்றும் மியான்மரில் காணப்படுகிறது. இலங்கை துணையினம் *ஜெர்டோனி* (அல்லது *நெசியா*/''மெசியா என்றாள் இருள்  

கடந்த காலங்களில் இந்த இனம் நீல-தொண்டை நீல ஈப்பிடிப்பான் (*சியோர்னிசு ருபிகுலாய்டெசு*) நீல தொண்டைக் கொண்டதால், துணையினமாகக் கருதப்பட்டது.  

## வாழ்விடமும் பரவலும்
திக்கெல் நீல ஈப்பிடிப்பான் வறண்ட காடு, புதர், மூங்கில் மற்றும் தோட்டங்களில் இனப்பெருக்கம் செய்கிறது.  

## நடத்தை மற்றும் சூழலியல்
இவை இனிமையான ஒலி எழுப்பக்கூடியவை. மேலும் எச்சரிக்கை அழைப்பினையும் தோற்றுவிக்கக் கூடியன. இனப்பெருக்க காலத்தில், சிறிய முதுகெலும்புகள் உட்படப் பெரிய இரையை எடுக்கக்கூடும். இலங்கையில் ஒரு புதர் தவளை இதன் இரையாக அறியப்பட்டுள்ளது.  

இனப்பெருக்க காலம் ஏப்ரல் முதல் ஆகஸ்ட் வரை (இலங்கையில் மார்ச் முதல் ஜூன் வரை). இது மரத்தின் துளை அல்லது பாறைகளுக்கு இடையில் புல் மற்றும் இழைகளை நன்கு அடுக்குகளாக அமைத்து 3 முதல் 5 முட்டைகள் வரை இடும்.